Exqrch/javanese-Komodo-pixelgpt huggingface dataset:
Saben peserta Kejar bisa mèlu Ujian Kesetaraan sing dianakaké déning Departemen Pendhidhikan Nasional.
Basa Rejang Basa Rejang inggih punika basa ingkang dipun-ginakaken wonten ing kabupatèn Rejang Lebong, kabupatèn Bengkulu Ler, kabupatèn Lebong, lan kabupatèn Kepahiang; samukawis kalebet ing tlatah Provinsi Bengkulu, Indhonesia
Basa Rejang gadhah aksara piyambak ingkang kawentar minangka aksara Kaganga
Aksara Kaganga mèmper kaliyan aksara sanèsipun kados aksara Batak lan aksara Lampung
Basa Rejang dipunperang dhumateng tigang klempak dhialèk, inggih punika dhialèk Rejang Curup, Rejang Kepahiang, lan Rejang Lebong
Dhialèk ingkang dipunpocapaken wonten ing kabupatèn Bengkulu Lèr kalebet ing dhialèk Rejang Curup
Prabèntenan dhialèk ing basa Rejang
Lan wonten prabèntenan sapérangan tetembungan kanggé istilah tembung sadintenan: Prabèntenan dhialèk ugi katingal wonten ing intonasi nalika angendhika
Basa Rejang Kepahiang kapireng radi kasar, basa Rejang Curup kapireng alus, lan basa Rejang dhialèk Lebong kapireng langkung alus tinimbang Rejang Curup
Saking warna tigang dhialèk basa Rejang katelah, nggambaraken tradhisi lan tèmperamèn saking tigang warni tiyang Rejang wau.
Ahmad Syadhali Syèh Ahmad Syadhali ingkang kuncara kanti asma Mbah Pungkur, punika salah satunggaling tokoh ingkang nyebaraken agami Islam ing tlatah Ngawèn, Kabupatèn Blora, Jawi Tengah
Adhedhasar cariyos wargi Ngawèn ingkang sampun sumebar ing tlatah Ngawèn tuladha Syèh Ahmad Syadhali punika taksih gadhah katurunan wargi Arab
Pasaréyan Syèh Ahmad Shadhali utawi ingkang kasebat Pasaréyan Mbah Pungkur punika, dipunpercados lan dipunkramataken déning masarakat dumugi njabi tlatah kitha Blora.
Arya Penangsang Arya Penangsang iku tokoh sujarah putrané Pangéran Séda Lèpèn
Wiwit bayi nganti diwasa, Arya Penangsang kagulawentah déning Sunan Kudus
Nalika diwasa, Panjenengané dadi Adhipati ana ing Kadhipatèn Jipang Panolan (dumunung ing tlatah Cepu)
Arya Penangsang palastra ing tangané Danang Sutawijaya
Guguré Arya Penangsang iku déné ususé pedhot kairis "keris"
Panjenengané iku kerep dadi paraga kethoprak kang awatak kasar lan apa anané
Amarga ana sing ngarani manawa wong Blora iku asipat kasar, mula wong Blora dianggep tedhak turuné Arya Penangsang
Miturut "Serat Kanda", ramane Arya Penangsang ya iku panjenengané Raden Kikin utawa misuwur kanthi sesebatan Pangéran Sekar Seda Lèpèn jalaran katemokake tiwas ing kali, putra saka panjenengané Raden Patah raja Demak kang pisanan
Biyung saka Raden Kikin ya iku putri bupati Jipang saéngga panjenengané bisa entuk warisan kadudukan saka leluhur simbah buyut
Arya Penangsang uga duwé sadulur liya ibu kanthi nama Arya Mataram adhi saka titisan putra kasultanan kampung Arab Surabaya kanthi nama pangeran Pendowo Limo putra saka Karajan Banten
Nalika ing tahun 1521 putra pambarepé Raden Patah kang namane Adipati Kudus (wong Portugis ngarani Pate Unus, ana uga kang ngarani Pangeran Sabrang Lor amarga nyerang Malaka sing dikuwasani Portugis) tiwas ing paprangan
Adhine sakloron, Raden Kikin lan Raden Trenggana, malah rebutan takhta
Raden Mukmin utawa kang diarani Sunan Prawoto (putra pambarepé Raden Trenggana) matèni Raden Kikin sabaline saka salat Jumat ana ing pinggir kali nganggo keris Kyai Setan Kober kagungané Sunan Kudus kang dimaling Raden Mukmin
Wiwit saka iku, Raden Kikin misuwur kaaran Pangeran Sekar Séda ing Lèpèn
Sawise ramané seda, Arya Penangsang dadi bupati Jipang Panolan
Nalika semana, umure isih cilik mulane ing kabupaten Arya Penangsang diwakili Patih Matahun
Kajaba iku, Arya Penangsang uga diewangi salah sijine senapati Kadipaten Jipang sing jenenge Tohpati
Wewengkon Jipang Panolan iki ing sacedhaké laladan Cepu, Blora, Jawa Tengah
Arya Penangsang jumeneng adipati ing Kadipaten Jipang kang mapan ing sapinggire Bengawan Sala kang saiki kalebu ing kalebu ing Kalurahan Jipang, Blora
Ing sakulone kraton, Arya Penangsang gawe sudhètan Bengawan Sala kang ngubengi kratone aran kali Pasarsore
Déné kang dadi pepatih ya iku Raden Mataun kang isih sedulur selirak (sapenuson)
Pusakané rupa keris Setan Kober lan tumbak Tundhung Mungsuh, kanthi titihan jaran ules ireng aran Gagak Rimang, peparingé Sultan Demak Bintara
Sasurute Radèn Patah, kalungguhane ratu ing Demak dadi rebutan para putra lan turune
Ing akhire Arya Penangsang satru karo sedulur misan, para putra saka Sultan Trenggana
Kadipaten Jipang kalurug dening prajurit Pajang, kalebu Sutawijaya, Kyai Ageng Pamanahan lan Ki Penjawi
Arya Penangsang kasil kepancing metu saka kadipaten lan nyabrang sudhètan Pasarsore
Wusana, Arya Penangsang katumbak dening Kyai Ageng Pamanahan lan Ki Penjawi.
Maling Kenthiri Maling Kenthiri iku tokoh ing tlatah Kabupatèn Blora lan saubengé, kang pasareané dumunung ing désa Kawèngan, kacamatan Jepon, kabupatèn Blora, putra Kyai Ageng Pancuran, seneng karo Dewi Sirep, putrine Mbok Randha Suganti saka Sapetik, Sulang Rembang
Kyai Ageng Pancuran ngutus Jaruman lan Rejeksi paklik Kentiri kang mangon ana Bojonegoro ngalamar Dewi Sirep iku kang nyenengi ora mung kentiri, Jaka Selakan putra Kyai Ngusman saka Cepu (Balun) uga naksir
Jaka Selakan uga ngalamar Dewi Sirep, anehe lamaran Kenthiri kang luwih ndisik nanging kang di terima malah lamarane Joko Selakan
Kedadean iki marake Kentiri nesu
Kentiri njegat Jaka Selakan ana ing juran Kali Modhang panggonane ana sak wétané Cepu
Sak wise ketemu padha adu kakuwatan,Jaka Selakan lampus ing tangane Kenthiri Migunakae pusaka tombak Kyai Daradaih, Panggonan tilase Jaka Selakan Saiki katelah Désa Kalimati Sawisé Jaka Selakan lampus Kenthiri Karo Paklike Jarman,sowan ing désa Cepu Kentiri nyanggupi kabèh panjaluke Dewi Sirep
Pusaka-pusaka kang dijaluk Dewi Sirep sak jana ana kang duwé
Pusaka Bandhe Becak,contohe iku kagungane Mbok Randha Suli ing Dukuh Mbandingan laladan Tuban
Cekaking carita Mbok Randha suli,iku tani kang sregep, patutan kan jenenge Jaka Becak
Nalika Kenthiri péngin nyilih Bandhe Becak kagubgane Randha Suli dweke bingung ora percaya banjur dhèwèké du kakuwatan karo Jaka Becak
Putra randha iku di pateni karo Kenthiri
Jaka Becak malih dadi Bandhe Becak
Pusaka liyané Bandhe Singobarong lan Bandhe Kencana, kangungane mbok Hira ing Tuban lan Bupati Semarang, Ranggayuda
Kenthirir banjur lunga Semarang ngluru pusaka iki
Cilakae wektu dhèwèké ngluru pusaka iku kadenangan punggawa Kadipaten Semarang Sakjeroning dweke lumayu ninggal Kadipaten, Kenthiri ketemu Jaka Sanggar, salah sak sijiné begal ananke Ki Gedhé Tuguan, lelorone banjur perang tandhing adu kesaktean.Joko Sanggar mati, dhèwèké mati kena tumbake Kenthiri ya iku Pusaka Tumbak Kyai Daraasih, banjur Kenthiri lumayu umpetan ing kutha Jepon, Blora, Blora
Wiwit iku Kenthiri dijuluki Maling Kenthiri amarga pangaweane saben dinane maling ing Blora, Blora
Sanajan ndeweke pengaweyane cong njupuk, dhèwèké tetep diparapi pahlawan, amarga olèh-olehe anggoné maling didum-dumake warga désa kang uripé kacingrangan
Nalika Maling Kenthiri diuber-uber punggawa Ranggayuda, akèh nglairaké kedadeyan jeneng-jeneng ing kuttha Blora, mligini panggonan-panggonan kan ditekani Maling Kenthiri kaya ta: Kalimati, Watugedhe Kemlaka, Jepon, Gresi, Seso, Bangkle Dhungkluwih, Tengger, Tempel, Singonagara
Sak wise bosen nyolong Kenthiri karo Paklike Jaruman lunga meguru marang Sunan Ngerang
Lelorone di tompo kanthi bungah karo Sunan Ngerang, dhèwèké mertobat lan janji bakal tumindak becik
Nanging Jaruman mbenjani janji
Dhèwèké mertobat lan janji ora bakal tumindak becik
Nanging Jaruman utawa Walang Kapa kang merjaya ya iku Cakrajaya siswane Ki Lodang Datuk
Amarga Maling Kapa wani marang Lodang Datuk
Nanging Kentiri tetep urip lan nglakoni apa printahe agama Islam.
Wayang krucil Wayang krucil iku sajinising wayang sing digawé saka kayu
Tontonan Wayang krucil wis rada langka
Sisa-sisa wayangé ana ing tlatah Blora kari didarbeni déning sawatara warga antarané déning dhalang Wayang Krucil Supangkat, Janjang, Jiken, Blora.Wayang Krucil, utawi ing tlatah liya dijenengi Wayang Klithik iku digawé saka kayu
Nanging rada béda karo Wayang Golèk sing awaké wangun gilig kaya manungsa,wayang krucil wanguné gèpèng, mémper wayang kulit.Déné gedebog sing lumrahé dienggo nancepaké wayang diganti naganggo kayu sing dibolongi
Lakon-Lakon ing Pagelaran Wayang Krucil
Lumrahe, lakon wayang krucil kerep njukuk lakon saka carita Damarwulan, wiwit seka ngenger ing Kraton Majapait nganti kasil jumeneng nata ing Majapait lan mengku garwa Ratu Ayu Kencanawungu sawise klakon mateni Adipati Menakjingga kang ngraman (mbrontak) lumawan pamrentahane Ratu Kencanawungu
Nanging uga nganggo lakon-lakon liyane kang kapethik saka naskah Babad, kayata jaman Pajajaran, Jaka Sesuruh ngedegake negara Majapait, nganti ngadege Kasultanan Demak (ambruke Majapait), uga ana lakon liyane kayata Kebo Marcuet lan Jaka Bandung.
Seni tayub Seni tayub utawa tayuban iku sawijining seni kabudayan tradhisional Jawa, sing sumber ananing tlatah Ngawen saubengé.#ALIH Saliyané kanggo nyambut para tamu kinurmatan, tayub uga dipéntaské nalika Sedekah Bumi utawi Pawiwahan adat liyané
Kang mèlu ing rombongan tayub iku sindhèn, pengrawit, gerong, lan lèdhèk
Ing sajeroning tayuban para tamu sing ketiban sampur olèh pakurmatan kanggo njogèt bareng lèdhèk utawa telèdhèk
Perkembangan sabanjuré seni tayub uga ngetutaké perkembangan seléra masarakat ya iku lebur dadi siji karo musik dangdut lan campursari sing lagi digandrungi warga
Sawetara iku dhampak negatipè uga ana ya iku banjur dicampuri ananing minuman keras lan tindak tanduk sing mengarah kurang trapsila.#ALIH Tayub uga dikenal ing tlatah Banyumas lan tlatah Jawa Kulon kaya ta ing Bogor, Cirebon, Sumedang, lan Bandhung.
Madrasah Aliyah Negeri Blora Madrasah Aliyah Negeri Blora dicekak MAN Blora, iku salah siji Madrasah Aliyah Negeri sing dumunung ana ing kalurahan Tamanrejo, Kabupatèn Blora, Jawa Tengah, Indonésia
Kayadéné ing sekolah madrasah aliyah lumrahé, mangsa pendidikan sekolah ing Madrasah Aliyah Blora ditempuh ing sajeroning wektu telung taun wulangan, wiwit saka Kelas X nganti Kelas XII
Uga ana kelas agama kanggo program unggulan
Manéka fasilitas didarbèni déning Madrasah Aliyah Negeri Blora kanggo nunjang sajeroning kagiyatan pasinaon lan ngajar
Tenaga pendidik (guru) gunggung 46 kanthi kuwalifikasi sarjana S2:7 guru, S1 pendidikan 39.Lan uga di jupuk tenaga guru saka nyaba kanggo ngajar ekstra ing sekolah
Organisasi Siswa Intra Sekolah (OSIS) SMAN 1 Blora ana sawatara kagiyatan ekstrakurikuler (ekskul) sing aktif antarané: bal-balan, voli, basket, silat lan sapanungggalané
seni jogèd, seni lukis,kaligarfi, seni kadroh, seni musik Baca tulis Kuran (BTA)
Gagak Rimang Gagak Rimang iku jenengé jaran (turangga) kagungane Adipati ing Jipang Panolan kang ajejuluk Adipati Haryo Penagsang
Kanggo pangeling-eling, jeneng Gagak Rimang saiki digunakake minangka jeneng Terminal lan RSPD Blora(Radio Siaran Pamaréntah Laladan) Kabupatèn Blora.
Wiwit Upacara Wiwit minangka tatacara Jawa kang diadani saben panèn pari
Wiwit wis arang keprungu, nanging déning warga kalurahan Ngawen, isih diuri-uri
Upacara Wiwit, nèk ning kabupatèn Blora, amarga upacara methik pari
Panènan pari bisa becik lan orané gumantung marang Gusti Sing Akarya Jagad
Upacara Wiwit iku ing désa siji lan sijiné pancèn béda
Ana kang ngarani upacara labuh, lan ana kang mastani nglènggani utawa wiwit
Ning Jawa Wétan karan methik, wiwit iku kanggoné kadang tani klébu mangsa kang banget nyenengké, mula perlu nindakaké acara iku
Acara wiwit iku kapérang dadi loro
Sing sapisan ing papan bulak pari panèn, ditengeri kanthi methik pari mantèn
Sapérangan banjur mboyong pari mantèn menyang omahé kang duwé pari, kang duwé pari tumuli mapanaké ing lumbung
Prastawa kang iki sinebut mboyong pari mantèn
Sepisanan apa ana gandhèngané karo dina pasaran, wong Jawa pancèn percaya banget karo pétungan dina pasaran, methik pari kudu milih dina becik liyané
Bojoné kang duwé pari, anaké, perané gedhé banget
Jalaran dhèwèké kang nyiapaké ubarampéné
Ning yèn ana alangan bisa dipasrahké wong liya kang bisa nggawé sajèn
Sajèné awujud jadah woran, lintingan bekatul (katul), sega sambel gèpèng kedhelé kang digorèng, kembang borèh, wedhak, abon-abon, kinang, juruh, pulo gimbal pulo gringsing, godhong pulutan (Urène labato), endhog, rakan (wujud uwi-uwi)
Sénthé (Colacasiaesculenata), gedhang sepet kuku, jewawut (Panicumvirida), tebon, jejali
Jewawut lan tebon digerus alus
Rakan didodok ana ing pajang ilang-kranjang kang digawé saka janur-sabanjuré tumpeng alus, tumpeng among-among, sega gurih, sega liwet, sega golong giling, kupat luwar cacahé loro, kupat lepet loro, kupat bucu lima, menyan, klasan, kain (jarik) anyar, parem, jungkat, pengilon, ani-ani, kinang, jangan menir, godhong kelor, gerèh pèthèk
Barang-barang mau banjur digawa menyang pinggir sawah kang arep dipanèn
Dina kang becik wis katemtokaké
Yèn tiba dina Senèn Paing, Senèn neptuné papat lan Paing sanga, gunggungé 13
Amarga pariné mantèn sajodho, gunggungé pari kang dipethik ana 26 gagang pari
Sawisé ndonga sinambi mbakar menyan tumuli ngani-ani njupuk 26 gagang pari diiket dadi siji
Ya iki kang jenengé pari mantèn Sri-Sadana
Sawisé iku sajen-sajen kang ana pajang ilang padha didum mligi marang bocah kang mèlu Wiwit
Sawisé iku pari mantèn diboyong nuju omahé kang duwé sawah kaya boyongan mantèn
Déné sajèné disèlèh ana lumbung awujud klasa kang ndhuwuré diwènèhi jarit anyar lan diranti dandan wanita kaya ta wedhak adhem, parem, jungkat, pengilon, kinang, kembang borèh
Kajaba iku uga ana jangan menir, godhong kélor, ani-ani, bekatul lan menyan.
Sawisé sajèn cumepak jangkep, pari mantèn saka sawah banjur dilebokaké ana njero lumbung, dadi siji karo pari mantèn
Werdiné sesajen-sesajen mau kaya déné jajan pasar, rakan, utawa uwi-uwian mengku pralambang dina pasaran lan dina pitu wiwit Senen tekan Minggu
Windu wolu sarta surya rolas (gunggung sasiné)
Dadi anggoné nganakaké Wiwit pètungané sawisé srengéngé lingsir, watara jam 12 munggah
Wong Jawa itungané panèn ana papat: Suku, Watu, Gajah, lan Buta
Manawa tiba Suku èntuké mung gagang, tegesé pariné ora ana èntuké, mung sikil
Manawa tiba Watu pariné awèt dipangan ora gampang entèk
Tiba Gajah katoné panènané akèh naging pariné awet dipangan ora gampang entèk
Tiba Gajah katoné panènané akèh nanging pariné gabug
Nèk tiba Buta pira-pira waé entèk dimangsa buta
Pari mantèn kalebu pari kang suci mula wektu digawa tumuju omah kaya methuk mantèn boyongan
Lan kanggo nindakaké Wiwit pètungané ora kena njupuk dina Jemuwah, iku dinané Wali, lan ing dina iku Dèwi Sri dèwiné pari nembé saré
Nèk nganti wungu lan duka kang tuna kadang tani dhéwé.
Carita Aji Saka Carita Aji Saka iku nyritakaké Aji Saka saka India sing mara ing Tanah Jawa
Banjur Aji Saka ngarang urutan aksara kaya mengkéné kanggo mèngeti rong panakawané sing setya nganti pati: Dora lan Sembada
Kaloroné mati amarga ora bisa mbuktèkaké dhawuhé sang ratu
Mula Aji Saka banjur nyiptakaké aksara Hanacaraka supaya bisa kanggo nulis layang
Aksara Hanacaraka jenengé dijupuk saka urutan limang aksara wiwitan iki sing uniné "hana caraka"
Urutan dhasar aksara Jawa nglegena iki cacahé ana rongpuluh lan nglambangaké kabèh "foném" basa Jawa
Urutan aksara iki kaya mengkéné: "ha na ca ra ka" "da ta sa wa la" "pa dha ja ya nya" "ma ga ba tha nga" Urutan iki uga bisa diwaca dadi ukara-ukara: "Hana caraka" tegesé "Ana utusan" "Data sawala" tegesé "Padha garejegan" "Padha jayanya" tegesé "Padha digjayané" "Maga bathanga" tegesé "Padha dadi bathang"
Versi sing kapacak ing ngisor iki miturut vèrsi ing buku "Layang Hanacaraka" anggitan Darmabrata (1939): Kacarita ing jaman mbiyèn ana wong saka Tanah Hindhustan anom jenengé Aji Saka
Dhèwèké putrané ratu, nanging kepéngin dadi pandhita sing pinter
Kasenengané mulang kawruh rupa-rupa
Dhèwèké banjur péngin lunga mencaraké ngèlmu kawruh ing Tanah Jawa
Banjur anuju sawijining dina Aji Saka sida mangkat menyang Tanah Jawa, karo abdiné papat sing jenengé Duga, Prayoga, Dora lan Sambada
Bareng tekan ing Pulo Majethi padha lèrèn
Aji Saka banjur nilar abdiné loro; Dora lan Sambada ing pulo iku.Déné Aji Saka karo Duga lan Prayoga arep njajah Tanah Jawa dhisik
Dora lan Sambada diweling ora olèh lunga saka kono
Saliyané iku abdi loro wau dipasrahi keris pusakané, didhawuhi ngreksa, ora olèh dielungaké marang sapa-sapa
Aji Saka banjur tindak karo abdiné loro menyang ing Tanah Jawa
Njujug ing nagara Mendhang Kamolan
Sing jumeneng ratu ing kono ajejuluk Prabu Déwata Cengkar
Sang prabu iku senengané dhahar dagingé wong
Kawulané akèh sing padha wedi banjur padha ngalih menyang nagara liya
Patihé ngaran Kyai Tengger
Kacarita Aji Saka ana ing Mendhang Kamolan jumeneng guru, wong-wong padha lumebu dadi siswané
Para siswané padha tresna marang Aji Saka amarga dhèwèké seneng tetulung
Nalika semana Aji Saka mondhok nèng omahé nyai randha Sengkeran dipèk anak karo nyai randha
Kyai patih karo nyai randha iya wis dadi siswané Aji Saka
Anuju sawijining dina sang prabu Déwata Cengkar duka banget ora wong manèh sing bisa didhahar
Aji Saka banjur saguh dicaosaké sang nata dadi dhaharané
Sang nyai randha lan patih dadi kagèt banget.
Nanging Aji Saka celathu yèn wong loro iku ora usah kuwatir yèn dhèwèké ora bakal mati
Banjur Aji Saka diateraké ngadhep prabu Déwata Cengkar
Prabu Déwata Cengkar ya rumangsa éman lan kersa ngangkat Aji Saka dadi priyayi, nanging Aji Saka ora gelem
Ana siji panyuwuné, ya iku nyuwun lemah saiket jembaré
Sing ngukur kudu sang prabu dhéwé
Sang prabu Déwata Cengkar iya banjur nglilani
Nuli wiwit ngukur lemah diasta dhéwé
Iketé Aji Saka dijèrèng
Iketé tansah mulur baé, dadi amba sarta dawa
Iya dituti waé déning sang prabu
Nganti notog ing sagara kidul
Bareng wis mèpèd ing pinggir sagara, iketé dikebutaké
Déwata Cengkar katut mlesat kecemplung ing sagara
Malih dadi baya putih, ngratoni saisining sagara kidul
Wong-wong ing Mendhang Kamolan padha bungah
Awit ratuné sing diwedèni wis sirna
Seka panyuwuné wong akèh
Aji Saka nggantèni jumeneng ratu ana ing nagara Mendhang Kamolan ajejuluk prabu jaka, iya prabu Widayaka
Déné patihé isih lestari kyai patih Tengger
Si Duga lan si Prayoga didadèkaké bupati, ngarané tumenggung Duduga lan tumenggung Prayoga
Sang prabu Jaka, iya sang prabu Widayaka nimbali si Dora lan si Sambada
Kacarita sang prabu Widayaka, pinuju miyos siniwaka
Diadhep kyai patih sarta para bupati
Sang prabu kèngetan abdiné sing didhawuhi ngreksa pusaka keris ana ing Pulo Majethi
Ndangu marang Duduga lan Prayoga kepriyé wartané si Dora lan si Sembada
Prayoga lan Duduga ora bisa mangsuli awit wis suwé ora krungu apa-apa
Kacarita si Dora lan si Sambada sing kari ana ing Pulo Majethi
Wong loro iku wis padha krungu pawarta manawa gustiné wis jumeneng ratu ana ring Mendhung Kamolan
Si Dora ngajak sowan nanging si Sambada ora gelem awit wedi nerak wewaleré gustiné, ora pareng lunga-lunga saka pulo Majethi, yèn ora tinimbalan
Nanging si Dora nékad arep sowan dhéwé.
Banjur mangkat ijèn waé
Ana ing dalan si Dora kapethuk karo tumenggung Duduga lan Prayoga
Utusan loro mau banjur diajak bali déning si Dora
Awit si Sambada dijak ora gelem
Wong telu banjur sowan ing ngarsané sang prabu
Sang Prabu ndangu si Sembada ana ing ngendi lan diwangsuli yèn dhèwèké ora gelem diajak
Mireng aturé si Dora, sang prabu duka banget, lali dhawuhé dhéwé mbiyèn
Banjur Dora, didhawuhi bali menyang pulo Majethi lan nimbali si Sambada
Yèn meksa ora gelem didhawuhi dirampungi lan kerisé dibalèkaké
Ing pulo Majethi ketemu karo Sembada
Kandha yèn mentas sowan gustiné
Saiki diutus nimbali si Sambada
Pusaka keris didhawuhi nggawa
Nanging si Sambada ora ngandel marang kandhané si Dora
Banjur padha padu ramé
Suwé-suwé padha kekerangan, dedreg ora ana sing kalah, awit padha digdayané
Wasana banjur padha nganggo gaman keris padha genti nyuduk
Si Dora lan si Sambada padha mati kabèh
Sang Prabu ngarep-arep tekané si Dora
Wis sawatara suwéné teka durung sowan-sowan mangka didhawuhi énggal bali
Sang prabu nimbali tumenggung Duduga lan Prayoga
Didhawuhi nusul si Dora menyang pulo Majethi
Bareng Duduga lan Prayoga wis teka ing pulo mau, kagèt banget déné si Dora lan si Sembada ketemu wis padha mati kabèh
Tilasé mentas padha kekerangan padha tatu kena ing gaman
Pusaka keris sing dadi rereksan gumléthak ana ing sandhingé
Pusaka banjur dijupuk arep diaturaké marang gustiné.
Duduga lan Prayoga banjur bali sowan ing ngarsané gustiné lan mratélaké kahanané
Sang Prabu Widayaka kagèt banget mireng pawarané, awit pancèn kaluputané dhéwé wis kesupèn pandhawuhé
Banjur sang prabu nganggit aksara Jawa nglegena kanggo mèngeti abdiné loro iku
Wikibooks ndarbèni artikel ngenani
Radèn Sadana Radèn Sadana iku satriya bagus rupané putra nata nagara Mendhangkamulan Prabu Sri Mahapinggung
Nadya putra ratu, nanging pilih urip prihatin, kerep kumpul karo kawula cilik ing karang padésan
Sang Prabu patutan loro saka prameswariné, Dewi Gemi
Kang sepisanan wanita aran Dèwi Sri lan kang ragil Radèn Sadana
Manut dedongèngane, dhek jaman biyèn iku ing tanah Jawa sisih durung pati akèh sawah lan kebonan, amarga lumrahé wong-wong isih durung ngerti carané tetanèn
Lan mbakyu-adhi Dewi Sri karo Radèn Sadana iku kang sepisanan maringi sesurupan bab tetanèn marang kawula, saéngga wusanané tanah Jawa dadi gemah-ripah akèh sawah apadene pakebon kang kebak tetuwuhan kang migunani
Ora anèh manawa sabanjuré tumrap para sadulur tani, Dèwi Sri dikurmati kaya déné déwa
Biyèn ing kalanganing masarakat akèh kang percaya yèn kasil-orané anggoné tetanèn iku gumantung marang welas asihing Dewi Sri dan Bathara Sadana
Mula ing acara panèn raya, diwiwiti kanthi Wiwit/Methik Kacarita biyèn kerep ana pepethane Dewi Sri lan Bhatara Sanada
Bab dedonggeng Dewi Sri lan Raden Sadana, ing antarané dicritakake yèn ing sawijing dina, Dewi Sri dilamar déning ratu Saka Mendhangkumuwung, Prabu Kala Pulagra, Kang wujud ditya
Nanging Dewi Sri matur yèn ora gelem rabi karo priya yèn rupané ora kaya adhine dhéwé, Raden Sadana
Mesti waé wangsulan kaya menkana iku ndadakake dukane Sang Prabu
Dewi Sri banjur ditundhung saka kedhaton.Oncat saka kedhaton, Dewi Sri jumung ing désa Mendhangagung, papané Raden Sadana lagi awèh kawruh tetanen para kawula
Nanging tindake Dewi Sri arep kaboyong menyang Mendhagagung Dewi Sri Kepethuk Raden Sanada, lan nyritakake mula bukane nganti oncat saka kedhaton, Raden Sadana ngajak mabahyue lerem ing désa kana.Sesuwene ana ing Mendhangagung Dewi Sri uga paring piwulang marang para tani, bab kepriye carané nenandur
Nanging ora suwé, ketungka tekane Kala Daru iku bisa kapenggak déning Raden Sadana.Sawisé perang tandhing sawatara suwéné, Kala daru kasoran, nuli keplayu bali mulihmenyang nagarané.Prabu Kala Pulagra duka bareng weruh yèn kala daru ora éntuk gawé.Sang nata nuli nglurug menyang Mendhangagung ngirid wadya buta sapirang-pirang
Akèh kawula kang ora dosa dadi kurban dipateni wadya buta Medhangkuwuwung
Bab iki gawé pananse hawa kahyangan Jonggringsalaka.Bathara Guru nimbalai Bathara Narada, kang banjur ngaturi uninga yèn sumuking kahyangan iku sebabake saka anané payo-payo lan tindak sikarane wadya raseksa Mendhungkumuwung marang para tani ing Menddhangagung
Narada ingutus paring pitulungan Raden Sadana lan kawula Medhangkuwung.Wadya dorandara asikep gegaman warna-warna tumurun ing Mendhangagung mbantu Raden Sadana lan kawula Mendhangagung nrenggalangi pangamuke para buta, nganti para raseksa iku bisa diundurake
Akèh kang tumpes, tiwas, lanliyane kabarasat
Prabu Kala Pulagra ora narimakake, genti maju, perang tandhing karo Raden Sadana nganti wekasane ratu buta iku tiwas kena suduk kerise Raden Sadana.Sasirnaning para buta, Bathara Narada dhawuh marang Raden Sadana lan Dwi Sri, supaya kekarone padha nerusaké anggoné ngemong para kawula saéngga bisa tetanen
Raden Sadana lan Dewi Sri maringake wiji tetuwuh kaya déné lombok, tomat, terong, timun, lsp
marang para tani, lan déning para tani kekarone wis inggep kadidene déwa lan dewi pengayome
Nganti saiki tanah Jawa pertaniane pancen kalebu maju dibandingake pulo-pulo liyané ing Nusantara Émané wiwit kadheseg industrialisasi
Ning mesthine modernisasi kang becik ngono rak ana ngurbanake pertanian kang biyèn tau diayomi Dewi lan Raden Sadana iku.
Urutan tata cara mantu miturut adat Jawa Urut-urutaning Tata Cara Mantu Miturut Adat Jawi (ꦲꦸꦫꦸꦠ꧀ꦲꦸꦫꦸꦠ꧀ꦠꦤ꧀ꦤꦶꦁꦠꦠꦕꦫꦩꦤ꧀ꦠꦸꦲꦢꦠ꧀ꦗꦮꦶ)
Urut-urutaning tata cara mantu menika mligi ing Jawa Tengah, Jawa Wetan, saha Daerah Istimewa Yogyakarta, dene boten saben wewengkon mesthi nindakaken sadaya lampah uruting tata cara mantu menika